## Nuria Martínez reivindica el paper de Jaume I com a “artífex del projecte comú de convivència i prosperitat que és la Comunitat Valenciana”

*** La consellera participa en la jornada divulgativa ‘Jaume I pare de l’autogovern valencià, una mirada des del sud’, trobada organitzada per la Conselleria de Justícia i Administració Pública, en col·laboració amb el l Fòrum Jaume I i la Universitat Miguel Hernández**

La consellera de Justícia i Administració Pública, Nuria Martínez, ha reivindicat el paper de Jaume I com a “artífex del projecte comú de convivència i prosperitat que és la Comunitat Valenciana”.

“Si hi ha una figura que ens unix a tots els valencians, sense distinció d’ideologies o creences, eixa és la del rei Jaume I, la nostra senya d’identitat més representativa. Podem considerar-lo com un dels més importants elements de vertebració de la nostra comunitat”, ha defés la consellera.

A més, Nuria Martínez ha recordat que la construcció del Regne de València es va basar en la tolerància, la prosperitat i l’aposta per convertir-lo en un referent cultural, econòmic i científic dins de la Corona d’Aragó, per damunt de qualsevol altra consideració i, per a fer-ho, va dotar els valencians d’unes institucions i una legislació pròpies, que possibilitaren el desenrotllament i creixement buscat.

“I tant les institucions i l’autogovern, com eixa concepció del govern i la política, són alguns dels llegats que ens va deixar Jaume I i que en el cas del Consell apliquem de manera prioritària en la nostra acció de govern; la busca tant de la prosperitat i el desenrotllament econòmic de la nostra terra, com del benestar dels nostres conciutadans, amb ple respecte a la llibertat i tolerància a les diferents sensibilitats, i deixant a una  banda sectarismes i radicalismes que no conduïxen més que a la confrontació i a la divisió de la societat”, ha afegit.

**Cicle de jornada per a realçar la figura de Jaume I**

La consellera ha realitzat fet declaracions durant la celebració de la jornada divulgativa ‘Jaume I pare de l’autogovern valencià, una mirada des del sud’, trobada organitzada per la Conselleria de Justícia i Administració Pública, en col·laboració amb el l Fòrum Jaume I i la Universitat Miguel Hernández, que té com a objectiu de divulgar i aproximar la figura històrica de Jaume I i reflexionar sobre l’autogovern de la Comunitat Valenciana des d’una perspectiva meridional.

Esta jornada s’emmarca en una sèrie d’actes que impulsarà la Conselleria de Justícia i Administració Pública per a celebrar al llarg del territori i commemorar el 750 aniversari de la defunció del Rei Jaume I, pare fundador de l’autogovern valencià.

“Una commemoració que pretén retre homenatge, amb tota la solemnitat que mereix, a la figura del rei Jaume I, i especialment al seu llegat, la seua major obra, que no és altra que la creació del Regne de València i l’atorgament d’un autogovern que ens ha permés arribar fins al que hui som, una terra pròspera i única”, ha explicat la titular de Justícia.

Durant el matí, els assistents han pogut conéixer l’aplicació pràctica de l’autogovern valencià, a través de la legislació, de la mà de l’advocat Manuel López. A més, a través de dos taules redones s’han abordat qüestions transversals com l’autogovern valencià i les nostres institucions jurídiques i el seu impacte en la província d’Alacant.

Fecha: 22/10/2025